ആദ്യ സമരദിനത്തില് കെഎസ്ആര്ടിസിക്ക് നഷ്ടം 1.5 കോടി: ശമ്ബളത്തിന് വേണം 2.8 കോടി തിരുവനന്തപുരം: ശമ്ബള പരിഷ്ക്കരണം ആവശ്യപ്പെട്ട് ജീവനക്കാര് പണിമുടക്കിയ ആദ്യദിവസമായ 051121 വെള്ളിയാഴ്ച മാത്രം കെഎസ്ആര്ടിസിക്കുണ്ടായ ഏകദേശ വരുമാന നഷ്ടം ഒന്നരക്കോടി രൂപ. 4,42,63,043 രൂപയാണ് നവംബര് നാലാം തീയതിയിലെ വരുമാനം. 3,307 സര്വീസുകളിലായി 10.27 ലക്ഷം കിലോമീറ്ററാണ് അന്ന് ഓപ്പറേറ്റ് ചെയ്തത്. ഇന്ധനത്തിനായി ഒരു ദിവസം വേണ്ടിവരുന്നത് 2.8 കോടിയാണ്. ഇന്ധനചെലവ് കഴിച്ചുള്ള തുകയാണ് ഒരു ദിവസത്തെ വരുമാന നഷ്ടമായ ഒന്നരക്കോടി. ഒരു ദിവസത്തെ ശമ്ബളം നല്കാന് കെഎസ്ആര്ടിസിക്കു വേണ്ടത് 2.8 കോടി രൂപയാണ്. സാമ്ബത്തികമായി ഇതിനോടകം തകര്ന്ന സ്ഥാപനത്തിനു പണിമുടക്കുകള് തിരിച്ചടിയാണെന്നു കണക്കുകള് വ്യക്തമാക്കുന്നു. കണ്സോര്ഷ്യം വായ്പയായി 3,163.63 കോടി രൂപയും ജീവനക്കാര്ക്കു നല്കാനുള്ള കുടിശികയായി 212.54 കോടി രൂപയും വിവിധ കമ്ബനികള്, കരാറുകാര്, എണ്ണക്കമ്ബനികള് തുടങ്ങിയവയ്ക്ക് 639.96 കോടി രൂപയും സര്ക്കാര് വായ്പയായി 6,496.13 കോടി രൂപയും ഉള്പ്പെടെ സ്ഥാപനത്തിന്റെ കടം 10,512.26 കോടി രൂപയാണ്. കെഎസ്ആര്ടിസി ഭരണസമിതി അംഗീകരിച്ച ബസ്ജീവനക്കാര് തമ്മിലുള്ള അനുപാതം അനുസരിച്ച് 1,483 കണ്ടക്ടര്മാരും 2,024 ഡ്രൈവര്മാരും, 2,410 മെക്കാനിക്കുകളും അധികമാണ്. 4,250 ബസിന് 20,468 ജീവനക്കാര് മതി. 26,000 ജീവനക്കാരാണ് ആകെയുള്ളത്.